8.1. pielikums
atklāta konkursa, identifikācijas
Nr. AND 2026/78, nolikumam
LĪGUMA PROJEKTS

LĪGUMA PROJEKTS PAR AUTORUZRAUDZĪBAS VEIKŠANU

	Aizkrauklē
	Parakstīšanas datums ir pēdējā pievienotā drošā elektroniskā paraksta un tā laika zīmoga datums



Aizkraukles novada pašvaldība, vienotais reģistrācijas numurs 90000074812, juridiskā adrese: Lāčplēša iela 1A, Aizkraukle, LV – 5101, kuras vārdā, saskaņā ar Pašvaldību likumu un Aizkraukles novada pašvaldības nolikumu, rīkojas <amatpersonas amats un vārds, uzvārds> (turpmāk – Pasūtītājs), no vienas puses, un

<Autoruzrauga nosaukums>, reģistrācijas Nr. ___________________, juridiskā adrese: _____________________________, turpmāk – Autoruzraugs, kuras vārdā saskaņā ar ________________ rīkojas ____________________, no otras puses, abi kopā un katrs atsevišķi turpmāk šā līguma tekstā saukti par Pusēm, 

saskaņā ar Aizkraukles novada pašvaldības rīkotā atklāta konkursa Publisko iepirkumu likuma kārtībā “Paskaidrojuma raksta izstrāde un autoruzraudzība objektam “Dienas aprūpes centra telpu izveide Aizkrauklē”, iepirkuma ID Nr. AND 2026/78, (turpmāk – Iepirkums), un <Izpildītāja nosaukums> iesniegto piedāvājumu (turpmāk – Piedāvājums) noslēdz šādu līgumu (turpmāk – Līgums):

1. LĪGUMA PRIEKŠMETS
1.1.  Pasūtītājs uzdod, un Autoruzraugs apņemas veikt autoruzraudzību (turpmāk – Autoruzraudzība), būvdarbiem, ko atbilstoši būvprojektam “______________________________” (turpmāk – Būvprojekts) un pamatojoties uz ___.____.________. Būvuzņēmuma līgumu Nr. _____ veic Būvuzņēmējs ____________________ izpildes vietā Gaismas iela 4A, Aizkraukle (turpmāk – Objekts).
1.2.  Autoruzraugs garantē, ka viņam vai viņa pilnvarotajai personai, kas noteikta ar projektētāja rīkojumu, ir visas nepieciešamās licences un sertifikāti, prasmes un iemaņas, kas nepieciešamas Līgumā noteikto Autoruzraudzības darbu veikšanai.

2. LĪGUMA TERMIŅŠ
2.1.  Līgums stājas spēka ar tā parakstīšanas brīdi un ir spēkā līdz abu Pušu saistību pilnīgai izpildei.
2.2.  Parakstot Līgumu, Autoruzraugs apliecina, ka pilnībā ir iepazinies ar Autoruzraudzības darbu izpildes vietu, visiem noteikumiem un prasībām, kas attiecināmi uz Līgumā 1.1. punktā minētās Autoruzraudzības izpildi. 
2.3.  Autoruzraugs Autoruzraudzību veic līdz pilnīgai būvdarbu pabeigšanai un atzīmei Būvniecības informācijas sistēmā (BIS) par Objekta pieņemšanu ekspluatācijā.

3. LĪGUMA SUMMA UN NORĒĶINU KĀRTĪBA
3.1. Līgumcena par Līgumā paredzēto Autoruzraudzību ir ___________EUR ( __________euro, 00 centi), turpmāk- Līgumcena, un PVN 21% _________, pavisam kopā ________________________ turpmāk – Līguma summa.
3.1  Norēķini tiek veikti šādā kārtībā:
3.1.1. ikmēneša maksājumi – 20 (divdesmit) darba dienu laikā no Autoruzraudzības darbu nodošanas – pieņemšanas akta par proporcionāli iepriekšējā mēnesī veiktajiem būvdarbiem abpusējas parakstīšanas un rēķina iesniegšanas Pasūtītajam. 
3.1.2. noslēguma maksājums – 20 (divdesmit) darba dienu laikā pēc atzīmes izdarīšanas Būvniecības informācijas sistēmā par Objekta pieņemšanu ekspluatācijā, Autoruzraudzības darbu nodošanas – pieņemšanas akta abpusējas parakstīšanas un Autoruzrauga rēķina iesniegšanas Pasūtītājam pie nosacījuma, ka Autoruzraugs ir veicis līgumsodu norēķinus ar Pasūtītāju par tā konstatētajiem pārkāpumiem Līguma izpildes laikā (ja attiecināms).
3.2.  Autoruzraugs iesniedz Pasūtītājam e-Rēķinus (strukturētos elektroniskos rēķinus ar datnes formātu XML) Aizkraukles novada pašvaldības e-Adresē: _DEFAULT@40900012011.
3.3.  Autoruzraugs strukturētā elektroniskā rēķina informācijas laukā norāda atsauci uz Līgumu un piezīmēs norāda Pasūtītāja iestādes nosaukumu vai struktūrvienību.
3.4.  Ja Autoruzraugs rēķinu iesniedz, neievērojot iepriekšējos noteikumus, rēķina apmaksa var tikt kavēta, nepiemērojot Pasūtītājam līgumsodu.
3.5.  Autoruzraugam Objektā izpildāmie Autoruzraudzības darbi ir veicami atbilstoši Būvprojektam, Līgumam, normatīvajiem aktiem u.c. noteikumiem un prasībām, kas regulē autoruzraudzības veikšanu. Līgumcena nevar tikt palielināta par Autoruzraudzības darbiem, kas jāveic saskaņā ar Būvprojekta dokumentāciju, kā arī gadījumā, ja Autoruzraugs ar nodomu vai aiz neuzmanības ir kļūdījies Autoruzraudzības darbu izmaksu aprēķinos, iesniedzot piedāvājumu Iepirkumā.
3.6.  Autoruzraugs apliecina, ka Līgumcenā iekļautas visas izmaksas saskaņā ar apjomu, kas nepieciešams pilnīgai Līgumā noteikto saistību izpildei.
3.7.  Pasūtītājs neizmaksā Autoruzraugam samaksu būvdarbu apturēšanas vai nepārvaramas varas apstākļu pastāvēšanas laikā.
3.8.  Noslēgtā būvuzņēmuma līguma termiņa pagarinājums nevar būt par pamatu Līgumcenas palielinājumam. Izņēmums no šī punkta nosacījuma ir gadījumi, kad Puses par to ir rakstiski vienojušās.
4. AUTORUZRAUDZĪBAS NOTEIKUMI
4.1.  Autoruzrauga norādījumi ir saistoši Pasūtītājam, būvuzraugam un Būvuzņēmējam no brīža, kad tie ir ierakstīti Autoruzraudzības žurnālā.
4.2.  Autoruzrauga (arī kā Projektētāja pieļauto Būvprojekta kļūdu novēršana/pārstrādāšana) notiek uz Autoruzrauga rēķina, Autoruzraugs sedz ar Būvprojekta kļūdām/to novēršanu radītos zaudējumus Pasūtītājam, un Pasūtītājam nav pienākums segt Autoruzraugam šajā sakarā radušos izdevumus.

5. AUTORUZRAUGA PIENĀKUMI
5.1.  Autoruzraugs apņemas veikt Autoruzraudzību Objektā līdz tā pieņemšanai ekspluatācijā saskaņā ar Būvniecības likumu, Vispārīgajiem būvnoteikumiem, Latvijas būvnormatīviem, Latvijas nacionālo standartu nosacījumiem u.c. konkrēto darbu izpildi regulējošiem normatīvajiem aktiem, Līgumu un Būvprojektu, nodrošinot Objekta Būvprojekta kvalitatīvu un autentisku realizāciju dabā, nepieļaujot būvniecības dalībnieku patvaļīgas atkāpes no akceptēta Būvprojekta. 
5.2.  Autoruzraugs apņemas ievērot informācijas konfidencialitāti, neizmantot to paša vai jebkuras trešās personas labā, neizpaust trešajām personām un nelietot citādi kā tikai Līgumā noteikto pienākumu izpildīšanas nodrošināšanai.
5.3.  Autoruzraugs apņemas pēc atsevišķa Pasūtītāja pieprasījuma neatliekamos, steidzamos gadījumos nekavējoties, apsekot Objektu un veikt visas tās darbības, kas nepieciešamas Būvprojekta savlaicīgai un kvalitatīvai realizācijai.
5.4.  Autoruzrauga pienākums:
5.4.1. Informēt Pasūtītāju u.c. normatīvajos aktos noteiktās institūcijas par būvdarbu gaitā konstatētajiem Būvprojekta trūkumiem, būvdarbu pieļautajām atkāpēm no Būvprojekta vai Latvijas Republikas normatīvajiem aktiem;
5.4.2. Nekavējoties informēt Pasūtītāju par visiem apstākļiem, kuri var ietekmēt būvniecības procesu, un sniegt priekšlikumus par iespējamiem risinājumiem;
5.4.3. Piedalīties būvdarbu būvsapulcēs atbilstoši Pasūtītāja un/vai Būvuzrauga noteiktajam grafikam un norādījumiem, nodrošinot attiecīgajam būvdarbu izpildes veidam atbilstošo Autoruzraudzības speciālistu (atbilstoši Konkursā iesniegtajam Atbildīgo speciālistu sarakstam, ja tāds ticis iesniegts) apmeklējumus saskaņā ar būvdarbu grafiku. Līdz nākamajai būvsapulcei ieinteresētās personas var iepazīties ar būvsapulces protokolu un var izteikt rakstveida piezīmes, par ko nākamajā būvsapulcē visi sanāksmes dalībnieki tiek informēti. Ja piezīmes pie protokola netiek saņemtas, uzskatāms, ka piezīmes nav izteiktas un būvsapulces protokols akceptēts. Sanāksmes lēmumi ir saistoši visām iesaistītajām personām.
5.4.4. Ja būvdarbu laikā būvdarbu veicējs konstatē nepilnības vai trūkumus izstrādātajā Būvprojektā (t.sk. ko Autoruzraugs kā Projektētājs varēja konstatēt Būvprojekta izstrādes laikā, bet to nav paredzējis), Autoruzraugam ir pienākums sniegt Pasūtītājam paskaidrojumus, kā arī novērst konstatētās Būvprojekta nepilnības un trūkumus, veikt nepieciešamās izmaiņas, iesniedzot  Pasūtītājam risinājumus/dokumentus 3 (trīs) darba dienu laikā no Pasūtītāja pieprasījuma saņemšanas dienas, vai citā termiņā, ja Pasūtītājs noteicis citādi. Gadījumā, ja Autoruzraugs neveic uzdotos pienākumus, Pasūtītājam ir tiesības piemērot šajā Līgumā noteiktu līgumsodu, kā arī pieaicināt trešo personu šādu darbu veikšanai un Autoruzraugam ir pienākums segt ar to saistītos izdevumus un zaudējumus, kas rodas Pasūtītajam. Autoruzraugam ir pienākums uzņemties atbildību un segt visus zaudējumus, kas radušies Pasūtītājam Būvprojekta nepilnību/kļūdu, to novēršanas rezultātā.
5.5.  Autoruzraugs 5 (piecu) dienu laikā no Līguma noslēgšanas dienas iesniedz Pasūtītājam būvspeciālista/tu profesionālās civiltiesiskās atbildības apdrošināšanas līgumu (polisi), kas izsniegta un Līguma saistību laikā tiek uzturēta saskaņā ar Ministru kabineta 2014. gada 19. augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” (turpmāk- MK noteikumi Nr. 502), un dokumentu, kas apliecina apdrošināšanas prēmijas apmaksu.  Ja noslēgtā apdrošināšanas līguma termiņš tuvojas beigām, bet darbi vēl turpinās (tai skaitā pagarinās), Autoruzraugam ir pienākums iesniegt Pasūtītājam jaunu (vai pagarināt esošo) apdrošināšanas līgumu (polisi) ar beigu termiņu līdz Līguma spēkā esības beigām (kā arī līdz termiņam, kādu atbilstoši Darbu specifikai nosaka MK noteikumi Nr. 502, nodrošinot to nepārtrauktību. Autoruzraugs jaunu apdrošināšanas līgumu (polišu) noslēgšanu (vai esošo pagarināšanu) veic par saviem līdzekļiem.
5.6.  Pēc Autoruzraudzības darbu pabeigšanas Izpildītājs nodrošina būvspeciālista apdrošināšanas līguma spēkā esamību atbilstoši MK noteikumu Nr. 502, 5. punktā noteiktajām prasībām.
6. PASŪTĪTĀJA PIENĀKUMI
6.1. Pasūtītājs iesniedz visu nepieciešamo dokumentāciju un informāciju, kas ir tā rīcībā un ir nepieciešama Autoruzraudzības veikšanai pēc iespējas īsākā laika periodā.
6.2. Pasūtītājam ir tiesības izvirzīt pretenzijas par Autoruzraudzības veikšanu, ja tā pilnīgi vai daļēji neatbilst Līguma noteikumiem, Latvijas Republikas būvnormatīviem u.c. normatīvajiem aktiem, Pasūtītāja rakstiski noformulētām prasībām vai satur kļūdainus risinājumus.
6.3. Ja būvdarbu izpildes gaitā tiek konstatēts, ka nav nepieciešams veikt kādus no Būvprojektā norādītajiem būvdarbiem vai arī tiek veikti grozījumi Būvprojektā, būvdarbu tehniskajā specifikācijā, Būvprojekta Tehniskajā specifikācijā/Darba uzdevumā (t.sk. sakarā ar citu Pasūtītāja investīciju projektu) un tādēļ ir nepieciešams samazināt Būvprojektā paredzēto būvdarbu daudzumu apjomus, Puses slēdz vienošanos par šādu darbu apjomu Autoruzraudzības neveikšanu. Puses vienojas, ka noslēgtās papildu vienošanās rezultātā Līgumcena var tikt samazināta proporcionāli neveicamo būvdarbu apjomam. 
6.4. Pasūtītājam ir tiesības vienpusēji aprēķināt un ieturēt līgumsodu/zaudējumus, vēršot savu prasījumu pret Autoruzraugu un ieturēt aprēķināto līgumsodu/zaudējumus no jebkurām Autoruzraugam izmaksājamām summām. Par piemērojamo līgumsodu/ieturējumiem Pasūtītājs rakstiski informē Autoruzraugu.

7. APAKŠUZŅĒMĒJU UN SPECIĀLISTU MAIŅA UN PIESAISTĪŠANA
7.1. Autoruzraugs ne vēlāk kā līdz darbu uzsākšanai, iesniedz Pasūtītājam Līguma izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Autoruzraugs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Līguma izpildē. 
7.2. Apakšuzņēmēju un Līguma izpildē piesaistītā personāla/speciālistu nomaiņa un jaunu personu piesaiste Līguma izpildes laikā tiek organizēta atbilstoši Publisko iepirkumu likuma 62.pantā noteiktajai kārtībai.
7.3. Autoruzraugs ir tiesīgs nomainīt personālu/speciālistus, kurus tas ir iesaistījis Līguma izpildē un par kuriem ir sniedzis informāciju Pasūtītājam Iepirkumā iesniegtajā piedāvājumā un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Iepirkumā izraudzītais pretendents balstījies, lai apliecinātu savas kvalifikācijas atbilstību noteiktajām prasībām, drīkst nomainīt tikai ar Pasūtītāja rakstveida piekrišanu, ievērojot Līguma 7.4.punktu.
7.4. Pasūtītājs nepiekrīt Līguma 7.3.punktā minēto apakšuzņēmēju un/vai personāla/speciālistu nomaiņai vai jaunu personu piesaistīšanai, ja pastāv kāds no šādiem nosacījumiem:
7.4.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
7.4.2. tiek nomainīts apakšuzņēmējs, uz kura iespējām Iepirkumā Autoruzraugs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā Autoruzraugs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42.panta otrajā daļā (izņemot Publisko iepirkumu likuma 42.panta otrās daļas 8.punktu un 9.punktu, kas netiek piemēroti) minētajiem pretendentu izslēgšanas gadījumiem;
7.4.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši euro), atbilst Publisko iepirkumu likuma 42.panta otrā daļā minētajiem pretendentu izslēgšanas nosacījumiem (netiek piemērots Publisko iepirkumu likuma 42.panta otrās daļas 8.punkts un 9.punkts);
7.4.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Autoruzraugam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
7.6. Lai pārbaudītu, vai uz Autoruzrauga piedāvāto apakšuzņēmēju un/vai personālu/speciālistu neattiecas kāds no Līguma 7.4.punktā minētajiem nosacījumiem, Autoruzraugam 10 (desmit) darba dienu laikā no attiecīga Pasūtītāja pieprasījuma saņemšanas jāiesniedz Pasūtītājam visi tā pieprasītie dokumenti.
7.7. Pasūtītājs pieņem un rakstveidā paziņo Autoruzraugam lēmumu atļaut vai atteikt Autoruzraugam apakšuzņēmēju un / vai personāla / speciālistu nomaiņu vai jaunu personu iesaistīšanu līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai. Par Pasūtītāja nesaskaņota apakšuzņēmēja iesaistīšanu Līguma izpildē, ja pārkāpums konstatēts pirmo reizi, Autoruzraugs, pēc attiecīga Pasūtītāja pieprasījuma saņemšanas, maksā Pasūtītājam līgumsodu 500,00 EUR (pieci simti euro, 00 centi) apmērā. 
7.8. Pasūtītājs ir tiesīgs, nosūtot motivētu rakstisku paziņojumu, pieprasīt Autoruzraugam nomainīt jebkuru Līguma izpildē iesaistīto personu, t.sk., bet ne tikai atbildīgo būvdarbu vadītāju, darba drošības speciālistu, citus Autoruzrauga un apakšuzņēmēju darbiniekus, ja šādam pieprasījumam ir pierādījumos balstīts objektīvs pamatojums. Autoruzraugs nekavējoties, bet jebkurā gadījumā ne vēlāk kā 5 (piecu) darba dienu laikā, pēc šāda paziņojuma saņemšanas, aizstāj Pasūtītāja norādīto personu ar citu, attiecīgo darbu veikšanā pienācīgi kvalificētu, Iepirkumā un normatīvajos aktos noteiktajām prasībām (ja attiecināmas) atbilstošu personu. Objektīvu apstākļu dēļ noteiktais termiņš, Līdzējiem vienojoties rakstveidā, var tikt pagarināts. 
7.9. Ja Autoruzraugs līguma izpildē piesaista jaunu apakšuzņēmēju, kura veicamo darbu vai sniedzamo pakalpojumu paredzamā vērtība ir mazāka par 10 000 EUR (desmit tūkstoši euro) bez PVN, Autoruzraugam ir pienākums rakstiski paziņot Pasūtītājam par šāda apakšuzņēmēja piesaisti 3 (trīs) darba dienu laikā pirms darbu uzsākšanas. Šādā gadījumā atsevišķs rakstisks Pasūtītāja saskaņojums nav nepieciešams, ja vien Pasūtītājs 2 (divu) darba dienu laikā no paziņojuma saņemšanas neceļ pamatotus iebildumus.

8. PUŠU ATBILDĪBA
8.1. Autoruzraugs ir atbildīgs:
8.1.1. Par būvdarbu norises Autoruzraudzību atbilstoši normatīvo aktu prasībām, Būvprojektam un Līgumam;
8.1.2. Par būvniecības darbu kontroli atbilstoši Būvprojektam;
8.1.3. Par pielietotajām konstrukcijām un materiāliem;
8.1.4. Par neplānotiem būvdarbu pārtraukumiem, ja tie radušies Autoruzrauga vainas dēļ;
8.1.5. Par Pasūtītājam vai trešajai personai nodarītiem zaudējumiem, kas radušies Autoruzrauga vainas dēļ, t.sk. par ziņu nesniegšanu vai nepatiesu ziņu sniegšanu, bezdarbību;
8.1.6. Par Autoruzraudzības pakalpojumiem, ko sniedz tā apakšuzņēmēji.
8.2. [bookmark: _Hlk529890805]Puses ir atbildīgas par Līgumā norādīto saistību nepildīšanu vai nepienācīgu pildīšanu un normatīvo aktu neievērošanu. Puses saistības pret otru Pusi saskaņā ar normatīvajiem aktiem ietver atbildību par zaudējumiem, kas nodarīti otrai Pusi.
8.3. Puses ir tiesīgas atteikties no Līgumā pielīgtām tiesībām aprēķināt līgumsodu. 
8.4. Ja Autoruzraugs neveic uzdotos darbus Līgumā noteiktajā laikā un kārtībā (tai skaitā, bet ne tikai neiesniedz apdrošināšanas polisi atbilstoši normatīvajam regulējumam), kas tādējādi kavē būvdarbu uzsākšanu/turpināšanu Objektā, Pasūtītājam ir tiesības aprēķināt līgumsodu 0,5% (nulle komats piecu procentu) apmērā no  Līgumcenas par tādējādi katru nokavēto dienu, bet ne vairāk kā 10% (desmit procentu) no atlikušo - neizpildīto darbu līgumcenas, kā arī Autoruzraugam ir pienākums atlīdzināt visus tādējādi Pasūtītājam nodarītos zaudējumus.
8.5. Ja Autoruzraugs nepilda noteiktās saistības un pēc Pasūtītāja pieprasījuma steidzamos gadījumos neierodas Objektā, t.sk. bez attaisnojoša un būtiska iemesla, tad Autoruzraugs maksā Pasūtītājam līgumsodu 100,00 EUR (simts euro) par katru konstatēto gadījumu.
8.6. Ja Autoruzraugs nav novērsis Būvprojekta kļūdas atbilstoši Līgumā vai Pasūtītāja noteiktajam termiņam, Pasūtītājam ir tiesības piemērot Autoruzraugam līgumsodu 50,00 EUR (piecdesmit euro) par katru kavējuma dienu, bet ne vairāk kā 10% (desmit procentu) no Būvprojekta izstrādes līgumcenas. Šajā punktā noteikto līgumsoda apmēru Pasūtītājam ir tiesība aprēķināt neatkarīgi no tā, kāda ir Autoruzrauga vēl neizpildīto - atlikušo, darbu vērtība līgumsoda aprēķināšanas brīdī šī Līguma ietvaros. Autoruzrauga kavējuma gadījumā Pasūtītājam ir tiesības pieaicināt trešo personu Būvprojekta kļūdu novēršanai, un Autoruzraugam ir jāsedz ar to radītie izdevumi vai zaudējumi Pasūtītājam.
8.7. Autoruzraugs ir atbildīgs un sedz Pasūtītājam visas radītās papildus izmaksas un zaudējumus, ja būvniecības laikā tiek konstatētas nepilnības vai trūkumi Būvprojektā, un kurus Autoruzraugs savas kompetences ietvaros varēja paredzēt/ tas bija paredzams Būvprojekta izstrādes laikā. Šādā gadījumā Autoruzraugam jāsedz visi zaudējumi, kas Pasūtītājam var rasties (t.sk. neparedzētu būvdarbu izmaksas).
8.8. Autoruzraugs ir atbildīgs un sedz Pasūtītājam visas radītās papildus izmaksas un zaudējumus, ja būvniecības laikā tiek konstatētas nepilnības vai trūkumi Būvprojektā, kuri ir jānovērš un par kuriem ir jāinformē Pasūtītājs un būvuzraugs, bet tas nav ticis darīts. Šādā gadījumā Autoruzraugam jāsedz visi zaudējumi, kas Pasūtītājam var rasties (t.sk. neparedzētu būvdarbu izmaksas).
8.9. Ja Autoruzraugs nepamatoti kavē Objekta nodošanu ekspluatācijā, Pasūtītājam ir tiesības aprēķināt līgumsodu 0,5% (nulle komats piecu procentu) apmērā no atlikušo - neizpildīto darbu Līgumcenas par katru tādējādi kavēto dienu, bet ne vairāk kā 10% (desmit procentu) no atlikušo - neizpildīto darbu līgumcenas, kā arī Autoruzraugam ir pienākums atlīdzināt visus tādējādi Pasūtītājam radušos izdevumus vai zaudējumus.
8.10. Par šajā Līgumā noteikto maksājumu veikšanas termiņa kavējumu var tikt piemērots līgumsods 0,5% (nulle komats piecu procentu) apmērā no nesamaksātās summas bez PVN, par katru nokavēto samaksas izdarīšanas dienu, bet ne vairāk kā 10% (desmit procentu) no nesamaksātās summas bez PVN. 
8.11. Ja Līgums tiek izbeigts Autoruzrauga vainas vai nepienācīgas izpildes dēļ, Pasūtītājam ir tiesības piemērot līgumsodu 10% (desmit procentu) apmērā no Līguma summas.
8.12. Pušu strīdi, kas rodas Autoruzraudzības laikā, kā arī būvdarbos izmantojamo materiālu kvalitātes novērtēšanā var tikt risināti, pieaicinot neatkarīgu sertificētu ekspertu vai valsts ekspertīzes institūcijas, un ekspertīzes izdevumus sedz Puse, kura saskaņā ar ekspertīzes slēdzienu ir vainojama. Ja ekspertīze nekonstatē pārkāpumus, ekspertīzes izdevumus sedz Puse, kura ekspertīzi ierosinājusi.
8.13. Puse, kurai Līguma ietvaros ir aprēķināts līgumsods un/vai zaudējumi, samaksā to 10 (desmit) dienu laikā no dienas, kad ir saņēmusi otras Puses paziņojumu par līgumsoda un/vai zaudējumu aprēķināšanu un rēķinu. Pasūtītājam ir tiesības veikt līgumsodu un/vai zaudējumus ieturējumu no Autoruzraugam izmaksājamām summām, par to iepriekš paziņojot Autoruzraugam.
8.14. Līgumsoda samaksa neatbrīvo Puses no turpmākās Līguma saistību izpildes un zaudējumu atlīdzināšanas pienākuma (ja tādi ir radušies).
8.15. Gadījumā, ja atklājas Būvprojekta kļūdas/trūkumi, kuras Pasūtītājs varēja konstatēt tikai būvdarbu izpildes laikā, Autoruzraugs uz sava rēķina veic šo kļūdu labošanu.
8.16. Autoruzraugs ir atbildīgs par visām Būvprojekta un ar to saistītās dokumentācijas kļūdām vai Pasūtītāja iebildumiem un to novēršanu, kas būvdarbu veikšanas laikā rodas un kuras Autoruzraugs varēja konstatēt pirms Būvprojekta izstrādes/Būvprojekta izstrādes laikā un/vai pirms būvdarbu uzsākšanas, iepazīstoties ar izsniegto dokumentāciju, Objektu un citām nepieciešamajām lietām.

9. IZMAIŅAS LĪGUMĀ, LĪGUMA APTURĒŠANA UN IZBEIGŠANA
9.1. Līguma darbības apturēšana:
9.1.1. Objektīvu iemeslu dēļ Līguma darbība uz laiku var tikt apturēta, par ko rakstveidā tiek paziņots otrai Pusei, un otra Puse dod rakstveida piekrišanu Līguma darbības īslaicīgai apturēšanai;
9.1.2. Autoruzraugs ir tiesīgs pārtraukt Līgumu, par to iepriekš rakstveidā brīdinot Pasūtītāju, ja Pasūtītājs neievēro Autoruzrauga prasību pārtraukt būvdarbus sakarā ar Autoruzrauga izvirzītajām pretenzijām pret būvuzņēmēju;
9.1.3. Apturot Līguma darbību, Puses noslēdz papildu vienošanos Līgumam, norādot iespējamo, ciktāl to var noteikt, Līguma darbības atjaunošanas laiku;
9.1.4. Apturot Līguma darbību, Pasūtītājam saskaņā ar Darbu pārtraukšanas aktu jāsamaksā Autoruzraugam par faktiski veikto darbu, ciktāl to iespējams novērtēt. 
9.2. Vienpusēja atkāpšanās no Līguma saistību izpildes:
9.2.1. Pusei ir tiesības vienpusēji izbeigt Līgumu bez līgumsoda samaksas un zaudējumu atlīdzināšanas otrai vainojamai Pusei, ja otra vainojamā Puse nav izpildījusi vienu vai vairākas šī Līguma saistības, kā arī gadījumos, ja pēc atkārtota rakstiska brīdinājuma saņemšanas saistību nepildīšana nav novērsta 5 (piecu) darba dienu laikā;
9.2.2. Vienpusēja atkāpšanās no saistību izpildes bez līgumsoda samaksas un zaudējumu atlīdzināšanas otrai vainojamai Pusei, bet norēķinoties par faktiski paveikto darbu, ir pieļaujama gadījumā, ja iestājušies nepārvaramas varas apstākļi un Puses nav panākušas vienošanos par Līguma turpināšanu;
9.2.3. Pasūtītājam ir tiesības vienpusēji atkāpties no Līguma, ja saskaņā ar Starptautisko un Latvijas Republikas nacionālo sankciju likuma nosacījumiem Līgumu nav iespējams izpildīt tādēļ, ka Līguma izpildes laikā Autoruzraugam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.2.4. Pasūtītājam ir tiesības vienpusēji atkāpties no Līguma, ja ir iestājušies Publisko iepirkumu likuma 42. panta septītās daļas 1. punktā minēti apstākļi;
9.2.5. Ja iestājušies citi būtiski apstākļi (piemēram, anulēta licence vai sertifikāts, dalība kartelī, u.c. ārējos normatīvajos aktos noteiktajos gadījumos).
9.3. Paziņojums par vienpusēju atkāpšanos no Līguma saistību izpildes ir spēkā, ja tas noformēts rakstveidā un nosūtīts otrai Pusei vismaz 7 (septiņas) kalendārās dienas iepriekš. 
9.4. Līgums tiek uzskatīts par izpildītu, kad Puses ir pilnā mērā izpildījušas Līguma saistības – Puses parakstījušas Autoruzraudzības darbu nodošanas – pieņemšanas aktu, ar Autoruzraugu ir veikti norēķini pilnā apmērā un Autoruzraugs ir iesniedzis Pasūtītājam būvspeciālista apdrošināšanas polisi atbilstoši MK noteikumu Nr. 502, 5.punkta prasībām.
9.5. Pamatojot ar Publisko iepirkumu likumu un šo Līgumu, Līgums var tikt grozīts tikai kādā no turpmāk minētajiem gadījumiem vai Līgumā citur minētā gadījumā:
9.5.1. Ikvienā gadījumā, kad grozījumi nav būtiski, atbilstoši Publisko iepirkumu likuma 61.panta pirmās daļas 1. punktam.
9.5.2. Piemērojot Publisko iepirkumu likuma 61.panta trešās daļas 2.punktu Pasūtītājam  ir nepieciešami papildu pakalpojumi, kas nebija iekļauti sākotnējā iepirkumā, un Autoruzrauga maiņa radītu būtisku izmaksu pieaugumu, un to nevar veikt tādu ekonomisku iemeslu dēļ kā aizvietojamība vai savietojamība ar jau sākotnējā iepirkumā iegādāto pakalpojumu, vai Autoruzrauga maiņa radītu ievērojamas grūtības.  
9.5.3. Piemērojot Publisko iepirkumu likuma 61.panta trešās daļas 3.punktu, - ietverot darbus, kas ir nepieciešami tādu iemeslu dēļ, kurus pasūtītājs iepriekš nevarēja paredzēt. 
9.6. Saņemot Autoruzrauga iesniegumu par Līguma grozīšanu vai citādi konstatējot nepieciešamību grozīt Līgumu, Pasūtītājs izvērtē nepieciešamo grozījumu apjomu, objektīvo pamatojumu, raksturu, būtiskumu un pieļaujamību Publisko iepirkumu likuma izpratnē, ņemot vērā kompetento institūciju izstrādātos metodiskos norādījumus un vadlīnijas. 
9.7. Pusēm ir tiesības izbeigt Līgumu abpusēji vienojoties, ja tam ir objektīvi nepieciešams pamats.
10. NEPĀRVARAMA VARA
10.1. Puses nav atbildīgas par Līgumā noteikto pienākumu neizpildi, ja tā radusies nepārvaramas varas apstākļu rezultātā. Puses vienojas, ka nepārvaramās varas apstākļi nozīmē jebkuru notikumu vai apstākli, kas Pusēm nebija zināmi Līguma parakstīšanas brīdī, kurus Puses saprātīgiem līdzekļiem nespēj kontrolēt vai novērst un kas neļauj Pusei izpildīt Līguma saistības, t.sk., bet ne tikai:
10.1.1. Epidēmijas, zemestrīce, plūdi, ugunsgrēks, zibens, eksplozija un jebkuras citas dabas katastrofas vai ekstrēmi laikapstākļi;
10.1.2. Karš, iebrukums, jebkādas ārvalstu ienaidnieku ļaunprātīgas darbības, pilsoņu nekārtības;
10.1.3. Terora akti vai to draudi;
10.1.4. Blokāde, embargo, sacelšanās, streiks, sabotāža;
10.1.5. Nopietni infrastruktūras traucējumi vai veikti kibernoziegumi, kas tieši ietekmē Līguma izpildi un kurus Puses, izmantojot pienācīgu rūpību, nevarēja paredzēt un novērst.
10.2. Pusei, kurai iestājušies nepārvaramas varas apstākļi, ne vēlāk kā 2 (divu) darba dienu laikā, skaitot no to iestāšanās brīža, ir pienākums par to rakstveidā un telefoniski paziņot otrai Pusei.
10.3. Pusēm ir tiesības pagarināt darbu izpildes termiņu par laika posmu, kurā darbojas nepārvarama vara, ja Puse vismaz 2 (divu) darba dienu laikā no nepārvaramas varas iestāšanās brīža paziņo otrai Pusei par nespēju pildīt savas saistības nepārvaramas varas dēļ. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 10.2. punkta noteikumus.
10.4. Gadījumā, kad nepārvaramas varas apstākļi un to sekas turpina darboties ilgāk par 30 (trīsdesmit) dienām, vai, tiem iestājoties, kļūst skaidrs, ka tie un to sekas darbosies ilgāk par 30 (trīsdesmit) dienām, Puses nekavējoties veic sarunas par Līguma izpildes alternatīviem variantiem, kuri ir pieņemami abām Pusēm, un veic grozījumus Līgumā, ja tas nepieciešams. Nepārvaramas varas apstākļu gadījumā, ja nepieciešams, Puses ir tiesīgas vienoties par Autoruzraudzības apjomu, Līgumcenas vai ar Autoruzraudzību saistītu izpildes termiņu izmaiņām, ja tas nav pretrunā ar Līguma un normatīvo aktu prasībām.
10.5. Ja Puses 10 (desmit) dienu laikā no Līguma 10.4. punktā noteikto sarunu sākšanas nav panākušas vienošanos par Līguma izpildes alternatīviem variantiem, kā arī secīgi pēc tam rakstveidā nav noslēgušas Līguma grozījumus, jebkurai no Pusēm ir tiesības vienpusēji atkāpties no Līguma, par to rakstveidā paziņojot otrai Pusei ne mazāk kā 10 (desmit) dienas iepriekš.

11. NOBEIGUMA NOTEIKUMI
11.1. Ja kāds no Līguma noteikumiem neparedzētu apstākļu dēļ tiek atzīts par spēkā neesošu vai likumam neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām. 
11.2. Tās Līguma attiecības, kuras nav noteiktas Līgumā, tiek regulētas saskaņā ar attiecīgās jomas Latvijas Republikas normatīvajiem aktiem. 
11.3. Par Līguma izpildei būtisko rekvizītu, kontaktpersonu maiņu, kā arī par izmaiņām amatpersonu ar paraksta tiesībām sastāvā, Puses informē viena otru 5 (piecu) darba dienu laikā. Ja kāda no Pusēm neinformē otru Pusi par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otrai Pusei.
11.4. Visi paziņojumi un cita veida korespondence iesniedzama otrai Pusei personiski pret parakstu vai nosūtāma vēstulē ar pasta starpniecību kā ierakstīts pasta sūtījums, vai uz Puses Līgumā norādīto e-pasta adresi (ja vien Līgumā nav noteikts citādi konkrētam gadījumam). Puses vienojas, ka e-pasta sūtījumi tiek uzskatīti par saņemtiem nākamajā darba dienā pēc konkrētā e-pasta nosūtīšanas dienas, bet pasta sūtījumi 4 (ceturtajā) dienā pēc nodošanas pastā (pasta zīmogs).
11.5. Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā. Atbildes uz otras Puses iesniegumu, paziņojumu vai pieprasījumu, ja uz to tiek pieprasīta un nepieciešama atbildes vēstule, jāsniedz 10 (desmit) darba dienu laikā pēc konkrēta dokumenta saņemšanas, izņemot, ja Līgumā noteikts cits termiņš vai kāda Puse ir noteikusi citādi.
11.6. Gadījumā, ja Līgumā un tā pielikumos nav atrodams neviens termiņš konkrētam gadījumam, tad parakstot šo Līgumu, Puses piekrīt un apliecina, ka ievēros 10 (desmit) darba dienu termiņu no jebkāda notikuma iestāšanās brīža, kas uzliek kādai Pusei pienākumu.
11.7. Līgumā minētie pielikumi un ar šī Līguma izpildi saistītie pielikumi, tajā skaitā izmaiņas un papildinājumi, kas ir rakstiski noformēti pēc to parakstīšanas kļūst par šī Līguma pielikumiem un ir šī Līguma neatņemamas sastāvdaļas. 
11.8. Līgums ir saistošs kā Pusēm, tā arī to tiesību un pienākumu pārņēmējiem. Neviena no Pusēm nevar no Līguma izrietošās saistības, tiesības vai pienākumus pilnā apjomā vai daļēji nodot bez otras Puses rakstiskas piekrišanas.
11.9. Līgums ir spēkā ar tā parakstīšanas brīdi, un tā darbības termiņš izbeidzas ar Līgumā noteikto Pušu saistību izpildi, ja vien Līgums netiek pārtraukts vai izbeigts saskaņā ar Līguma noteikumiem. 
11.10. Līgums sagatavots latviešu valodā. Līgums elektroniska dokumenta veidā tiek parakstīts ar drošu elektronisko parakstu un laika zīmogu. Līguma un tā pielikumu abpusējas parakstīšanas datums ir pēdējā parakstītāja laika zīmoga datums un laiks. 
11.11. Līgumam ir pievienoti šādi pielikumi:
9.11.1.	(tiks precizēts)

12. PUŠU REKVIZĪTI UN PARAKSTI
Šis dokuments ir parakstīts ar drošu elektronisko parakstu un satur laika zīmogu

